cyanic-selkie/wikianc huggingface dataset:
Ջանգ Գյե Հյանգ
Հետագա կյանք
Ամուսնությունից հետո զույգը նախ բնակվում էր ծովային նավահանգստում գտնվող Յոնգե քաղաքում։ Հետագայում նրանք տուն են կառուցում Հյուսիսային Գյոնգսանգ նահանգի Սոկգյե անունով լեռնային գյուղում, որը հայտնի է վիպասան Յի Մուն-Յոլի հայրենի քաղաքն է։ Գյե Հյանգը դաստիարակել է իր յոթ երեխաներին, ինչպես նաև ամուսնու առաջին ամուսնությունից ունեցած երկու երեխաներին։ 1636 թվականին՝ Կորեայի Մանջունների երկրորդ արշավանքի ժամանակ նա բացում է իր տան դռները այն մարդկանց առաջ, որոնք պատերազմի ընթացքում մեծ զրկանքներ էին կրում ու սովի էին մատնված։ Նա նաև տնկում է մի շարք կաղնու ծառեր, որպեսզի աղքատները միշտ սննդի աղբյուր ունենան։ Ելնելով այն փաստից, որ ժամանակի ընթացքում Ջանգը կորցնում է իր տեսողությունը, ենթադրվում է, որ նա իր խոհարարական գիրքը գրել է 1670-ական թվականներին։ Չնայած XVI դարում Կորեայում սկսել էին հայտնվել սննդի վերաբերյալ ուսուցողական գրքեր, դրանց մեծ մասը գրվել է հանրագիտարանային լեզվով՝ կենտրոնանալով սննդի բուժիչ հատկությունների վրա և հիմնականում գրվում էին չինարենով։ Իսկ Գյե Հյանգի խոհարարական գիրքը՝ «Ըմշիկ Դիմիբանգ» (음식디미방 -ը գրված է կորեերենով։ Այն համարվում է կորեերենով գրված առաջին խոհարարական գիրքը և պարունակում է 146 ուտեստի բաղադրատոմս՝ ներառյալ ըմպելիքներ, պելմենի, միս, արիշտա, ծովամթերք, ապուրներ և բանջարեղենային ճաշատեսակներ, ինչպես նաև՝ պատրաստման հրահանգներ։ «Ըմշիկ Դիմիբանգ» (음식디미방 -ը կնոջ կողմից գրված առաջին խոհարարական գիրքը չէ, քանի որ նրանից առաջ Լեդի Չո-ն, որը մահացել է 1660 թվականին, հրատարակել է 20 յուրահատուկ բաղադրատոմսից բաղկացած իր գիրքը։ Չոյի անունն անհայտ է։ Չոսոնի ժամանակաշրջանում ընդունված էր կանանց դիմել իրենց ազգանունով կամ այն տարածաշրջանի անվանմամբ, րտեղ ծնվել են։
Մահ և ժառանգություն
Ջանգ Գյե Հյանգը մահացել է 1680 թվականի հուլիսի 7-ին՝ Գյոնգսանգ նահանգի, Յոնյանգ շրջանի Սոկբոչոն գյուղում։ Նրա խոհարարական գիրքը չի տպագրվել իր կենդանության օրոք, բայց այն հայտնաբերվել է 1960-ին Յի Քարամի (կորեերեն՝ 李 葛 in) տանը և այն ամբողջությամբ հրատարակել է Կիմ Սայփը։ Նրա գիրքը շատ մեծ արժեք ունի, քանի որ ակներև ցույց է տալիս, թե որքան վիճարկելի էր կորեացի կանանց կյանքը Չոսոն դինաստիայի կառավարման շրջանում։ Նրա գրքում ներառված ուտելիքները մատուցվում են Սեուլի կենտրոնական Յունգ շրջանի Korea House ռեստորանում։ Զբոսաշրջության նախարարությունը ռաջարկում է շրջայցեր գրքում նշված նշանակալի վայրերում, և այն ունի հատուկ էջ ՝ որպես Google մշակութային ինստիտուտի մաս։
Ատոմ
Միջուկ
Նույն քիմիական տարրի ատոմները ունեն նույն թվով պրոտոնները, այս թիվը հայտնի է ատոմական համար անվամբ։ Նույն տարի ատոմում նեյտրոնների քանակը կարող է տարբերվել՝ կախված տարրի իզոտոպից։ Պրոտոնների համեմատ նեյտրոնների թվով է պայմանավորված միջուկի կայությունը ։
Պրոտոնը, էլեկտրոնը և նեյտրոնը համարվում են ֆերմիոն։ Ֆերմիոնները ենթարկվում են Պաուլիի սկզբունքին, որն արգելում է նույնական ֆերմիոնների, օրինակ՝ պրոտոնների, նույն պահին նույն քվանատային վիճակում գտնվելը։ Այսպիսով, միջուկում յուրաքանչյուր պրոտոն պետք է մնացած պրոտոններից տարբեր քվանտային վիճակում գտնվի, նույնը վերաբերում է նաև բոլոր նեյտրոններին և էլեկտրոնային ամպի էլեկտրոններին։ Սակայն, պչոտոնը և նեյտրոնը կարող են նույն քվանտային վիճակում գտնվել ։
Ցածր ատոմային համար ունեցող ատոմների դեպքում՝ պրոտոններից ավելի շատ նեյտրոն ունեցող միջուկները ձգտում են զբաղեցնել ավելի ցածր էներգետիկ մակարդակ՝ ենթարկվելով ռադիոակտիվ տրոհման՝ մինչև նեյտրոն-պրոտոն հարաբերությունը մոտենա մեկի։ Սակայն, բարձ ատոմային համար ունեցող ատոմների դեպքում նեյտրոնների ավելի մեծ համամասնություն է հարկավոր պրոտոնների վաղությանը հակազդելու համար։ Այսպիսով՝ Z = 20 (կալցիում) ատոմային համարից բարձր կայուն ատոմների դեպքում պրոտոնների և նեյտրոնների քանակաը հավասար չէ, և Z-ի աճին զուգահեռ մեծանում է նաև նեյտրոն-պրոտոն հարաբերությունը ։ Ամենաբարձր պրոտոն-նեյտրոն հարաբերությամբ իզոտոպը կապար-208-ն է (մոտ 1.5)։
Ատոմի միջուկում պրոտոնների և նեյտրոնների քանակը հնարավոր է փոխել, սակայն ուժեղ փոխազդեցության պատճառով այս գործընթացը պահանջում է մեծ էներգիա։ Ջերմամիջուկային ռեակցիա տեղի է ունենում, երբ մի քանի ատոմային մասնիկներ միանում են՝ կազմելով ավելի ծանր միջուկ։ Օրինակ՝ արևի միջուկում կուլոնային արգելքը՝ փոխադարձ վանողության ուժը, հաղթահարելու և մեկ միջուկ կազմելու համար պրոտոններին անհրաժեշտ է 3-10 կէՎ էներգիա ։ Միջուկի ճեղքումը սրա հակառակ գործընթացն է. սովորաբար ռադիոակտիվ տրոհման միջոցով միջուկը բաժանվում է՝ կազմելով ավելի փոքր միջուկներ։ Միջուկը նաև կարող է ձևափոխվել մեծ էներգիա ունեցող մասնիկներով կամ պրոտոններով եմբակոծելու միջոցով։ Եթե այս փոփոխության ընթացքում փոխվում է միջուկում պրոտոնների քանակը, առաջանում է այլ քիմիական տարրի ատոմ ։
Եթե միաձուլման ռեակցիայից հետո առաջացած միջուկի զանգվածը ավել փոքր է, քան նախնական մասնիկների զանգվածների գումարը, ուրեմն այդ արժեքների տարբերությունը արտանետվում է այլ էներգիայի տեսքով (ինչպես օրինակ՝ գամմա ճառագայթները կամ բետա-մասնիկների կինետիկ էներգիան), համաձայն Ալբերտ Այնշտայնի զանգվածի և էներգիայի համարժեքության բանաձևի՝ E = mc2, որտեղ m-ը զանգվածների տարբերությունն է, c-ն՝ լույսի արագությունը, իսկ E-ն՝ առաջացած էներգիան։ Այս տարբերությունները կապի էներգիայի մաս է կազմում, և չվերականգնվող էներգիա է, ինչը ստիպում է ձուլվող մասնիկներին միասին մնալ ։
Եթե ռեակցիայի ընթացքում ստեղծվող միջուկը ունի երկաթից և նիկելից (ընդհանուր առմամբ 60 նուկլոբ) փոքր ատոմային համար, ուրեմն սա սովորաբար էքսոթերմիկ գործընթաց է, որը արտադրում է ավելի շատ էներգիա, քան անհրաժեշտ է միջուկի միացման համար ։ Այսպիսի գործընթացներն են աստղերի ինքնաբավ ռեակցիաների աղբյուր հանդիսանում։ Ավելի ծանր միջուկի դեպքում` 26-ից բարձր ատոմային համար և 60 բարձր ատոմային զանգված, սա էնդոթերմիկ գործընթաց է։ Այս զանգվածեղ միջուկները չեն կարող ենթարկվել այնպիսի էներգիա արտադրող ռեակցիաների, որոնք ունակ են պահպանել աստղի հիդրոստատիկ հավասարակշռություն ։
Արտաքին հղումներ
Կատեգորիա:Ատոմներ
Եմելյանովո (գյուղ, Կազուլինսկոե գյուղական բնակավայր)
Եմելյանովո (Емельяново), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 20 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սաֆոնովսկի շրջանի բնակավայրեր
Կոմունիստական զտումներ Սերբիայում
Զոհերի ճշգրիտ թիվը հայտնի չէ. այդ ուղղությամբ հետաքննությունը շարունակվում է ։ Ըստ աղբյուրներից մեկի տվյալների՝ ամբողջ Սերբիայում կոմունիստական զտումների արդյունքում առնվազն 80.000 մարդ է զոհվել, մեկ այլ աղբյուր պնդում է, որ զոհերի ընդհանուր թիվն անցնում է հարյուր հազարից ։ Պարտիզանների սպանած գերմանացիներից շուրջ չորս հազարի անունները հայտնի են, սակայն նշվում է, որ սպանված գերմանացիների թիվը շատ ավելի մեծ է ։ Հիմնականում 1944 թվականի աշնանը տեղի ունեցած այդ ողբերգական ու դաժան իրադարձությունները որոշ աղբյուրներ բնորոշել են որպես արյունալի աշուն  ։ 2009 թվականին Սերբիայի կառավարությունը պետական հանձնաժողով է կազմավորել 1944 թվականի սեպտեմբերի 12-ից հետո տեղի ունեցած զտումների զոհերի գաղտնի թաղումների վայրերը հետաքննելու նպատակով։ Հանձնաժողովը կազմել է 55.973 անձանց, այդ թվում՝ 27.367 գերմանացիների, 14.567 սերբերի և 6.112 հունգարացիների վերաբերյալ տեղեկություններ պարունակող գրանցամատյան ։
Հարավսլավական «1944-1945 թվականների պատերազմական հանցագործությունների զոհերի մասին վկայությունների գրքում» հիշատակված է 1686 սպանությունների մասին, որոնցից շուրջ 1000-ը ենթադրաբար կատարել են հունգարացիները։ Պատմաբան Կասաշի գնահատումներով՝ սպանվել է շուրջ 5.000 հունգարացի ։ Ըստ այլ աղբյուրների՝ սպանվածների թիվը տատանվում է 40.000-ից 50.000-ի միջև ։ Որոշ աղբյուրներ էլ զոհերի հավանական թվաքանակ են համարում 20.000-ից 25.000-ը ։ Հաշվարկների մեջ հիշատակվում է նաև 35.000-ը (Չերես Տիբորը որպես ճշգրտված թիվ նշում է 34.491-ը ): Զտումներին զոհ գնացած գերմանացիների թիվը տատանվում է 17.000-ից 100.000-ի, սերբերինը՝ 23.000-ից 47.000-ի միջև։
Արտաքին հղումներ
Կատեգորիա:Երկրորդ համաշխարհային պատերազմ Կատեգորիա:Զանգվածային կոտորածներ
Նիժնյայա (գյուղ, Գատչինսկի շրջան)
Նիժնյայա (Нижняя), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 63 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Գատչինսկի շրջանի բնակավայրեր
Բաբիկ Ա Սյունի
Բաբիկ Ա Սյունի՝ Սյունյաց նահանգ ի իշխան, Անդովկ Սյունու որդին, Փառանձեմ թագուհու եղբայրը, Վասակ Սյունու հայրը։ Վերականգնել է Սյունյաց իշխանական տունը։
Կենսագրություն
Ապրել է 4-րդ դարում «պատրկաց պատրիկ» տիտղոսը կրող հոր՝ Անդովկի մահից հետո։  Կաղանկատվացի ն է ասում, որ Անդոկը կայսրի կողմից մեծ պատիվների արժանացավ, բայց այդ տիտղոսի մասին չի նշում։ Օրբելյանը որոշակի գրում է.
Գործունեությունը
Բաբիկը գնում է պարսից արքունիք, մտնում զինվորական ծառայության, ցուցաբերում խիզախություններ, «... բազում արութիւնս պէսպէս յոլոմպիադսն Պարսից», ի վերջո Շապուհի փոխարեն մենամարտում է հոների առաջնորդի — «զմարդախողող եւ զվիշապազօր գազանի» հետ եւ սպանում նրան։ Շապուհի հարցին, թե այդ հերոսության համար նա ինչ է ցանկանում ի հատուցումն, Բաբիկն ասում է. «... առ ի բառնալ զսանդն լի մոխրով հնոցի զոր ի դարապասին եդեալ... ։ «Եւ խնդրեալ Բաբկայ յարքայիցն արքայէ զի միայն զսեպհական աշխարհն իւր' զբնիկն, զնախնական տէրութիւնն իւր ազգին ի նա դարձուսց է» ։
Շապուհը կատարում է նրա խնդրանքը, հրամայում է սանդը հանել տեղից և
Բաբիկը փրկում է իր հայրենիքի պատիվը, վերականգնում է Սիսական տոհմի երբեմնի փառքը։
Պատմագիրը մեծ բավականությամբ  գրում է.
Ահա մեծ հայրենասեր մեր պատմագրի՝ հայրենիքի, հայրենի ժառանգության մասին ունեցած պատկերացումը։ Նա Սիսական տոհմին վերագրում է թագավորական ծագում, գրում է, թէ.
Գրականության մեջ
Գագիկ Դավթյան « Վարք Բաբիկի» պոեմ
Ծանոթագրություններ
Կատեգորիա:Սյունիքի իշխաններ
Անդրե Տեր-Օհանյան
Անդրե Տեր-Օհանյան (Ամուրյան, ), հայ բանասեր, խմբագիր։
Կենսագրություն
Ծնվել է 1899 թվականին Թավրիզում։ 1919 թվականին Թավրիզում աշխատել է «Այգ» և «Արշալոյս» թերթերի խմբագրություններում, 1923-1925 թվականներին հետևել է Պրահայի և Սորբոնի համալսարանների իրավաբանության և քաղտնտեսության դասընթացներին, ապա աշխատակցել ՀՅԴ «Դրօշակ», «Յառաջ» պարբերականերին։ 1937-1942 և 1974-1976 թվականներին եղել է «Ալիք», 1953-1969 թվականներին՝ «Ասպարէզ» օրաթերթերի խմբագիր, 1949-1953 թվականներին՝ «Արմենուհի» հանդեսի արտոնատեր։ 1974 թվականից միաժամանակ դասավանդել է Թեհրանի համալսարանի հայագիտության ամբիոնում։ Կալիֆոռնիայի «Հուվըր» ինստիտուտում ուսումնասիրել է ցարական «Օխրանա»-ի ծավալուն արխիվը և թարգմանել հայկական կազմակերպություններին առնչվող նյութերը («Ցարական «Օխրանա»-ի արխիվը», Ա գիրք, Թեհրան, 1978)։
Լույս են տեսել Անդրե Տեր-Օհանյանի «Սմբատ Բագրատունի» (1946) պոեմը, «Անցած օրերի շղթան» (1949) վեպը, «Հ. Յ. Դաշնակցութիւնը Պարսկաստանում» (1950), Տեր-Օհանյանի խմբագրությամբ և ծանոթագրություններով՝ «Գրական էջեր» (1971), «Յեղափոխական Եփրեմի ոդիսականը» (1972) աշխատությունները, «Հ. Յ. Դաշնակցութիւն, Եփրեմ. Պարսկական սահմանադրութիւն» (հ. 1, 2, 1976, 1979, բոլորը՝ Թեհրան) երկը։
Անդրե Տեր-Օհանյանը մահացել է 1980 թվականի նոյեմբերի 23-ին Թեհրանում։
Ասումպսիոն շրջան (Լուիզիանա)
Ասումպսիոն շրջան (Assumption Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածքը 943 կմ² է, բնակչությունը՝ 23.421 մարդ (2010 թ. տվյալներով) ։ Շրջկենտրոնն է Նապոլեոնվիլ բնակավայրը ։ Կազմավորվել է 1807 թ.։
Ծանոթագրություններ
Կատեգորիա:Լուիզիանայի շրջաններ
(4232) Ապարիցիո
(4232) Ապարիցիո (Aparicio), աստերոիդ աստերոիդների գոտի ներքին մասում։ Հայտնաբերվել է 1977 թվականի փետրվարի 13-ին Ֆելիքս Ագիլարի աստղադիտարանի կողմից Էլ Լիոնսիտոյում ։
Միջին հեռավորությունը Արեգակից կազմում է 1,936265 ա. մ., առավելագույնը մոտենում է 1,7751 ա. մ. հեռավորության վրա և հեռանում 2,0974 ա. մ. ։ Արեգակի շուրջ մեկ ամբողջական պտույտ է կատարում 984,11 երկրային օրվա ընթացքում, իր ուղեծրով շարժվելով միջինում 0,365811 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,7° անկյուն։
Ապարիցիո աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։
Արտաքին հղումներ
Կատեգորիա:Հունգարիայի ընտանիքի աստերոիդներ Կատեգորիա:1977 թվականին հայտնաբերված աստղագիտական մարմիններ Կատեգորիա:Ֆելիքս Ագիլարի աստղադիտարանի կողմից հայտնաբերված աստերոիդներ Կատեգորիա:Աստերոիդների գոտու ներքին մասի աստերոիդներ
Ծաղկավոր բույսերի ցեղեր (F)
Այստեղ ներկայացված են The Plant List տվյալների բազայում 2010 թ. դեկտեմբերի դրությամբ ներառված 904 649 անվանում ծաղկավոր բույսերի 14 038 ցեղերից F տառով սկսվող 429-ը։
Աղյուսակի առաջին սյունակում տեղակայված են 429 ցեղերի լատիներեն անվանումները (The Plant List տվյալների բազայի վիճակագրության մեջ ասվում է 14 038 ցեղերի մասին) ։
Երկրորդ սյունակում նշված է ընտանիքը, որտեղ ներառված է տվյալ ցեղը։
Հղումներ
Կատեգորիա:Ծաղկավոր բույսեր
Գլուխի (գյուղ, Ստարովիժևի շրջան)
Գլուխի (Глухи), գյուղ Ուկրաինայի Վոլինի մարզի Ստարովիժևի շրջանում։ Հիմնադրվել է 1543 թվականին։
2001 թվականի տվյալներով Գլուխի գյուղում բնակվում էր 964 մարդ։ Բնակավայրը զբաղեցնում է 7019 կմ² տարածք։ Բնակչության խտությունը կազմում էր 137,34 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Ստարովիժևի շրջանի բնակավայրեր Կատեգորիա:Ուկրաինայի գյուղեր Կատեգորիա:1543 թվականին հիմնադրված բնակավայրեր
Քևին Քոնոլի
Քևին Քոնոլի (Kevin Connolly, ), ամերիկացի դերասան, ռեժիսոր։ Հանդիսատեսին առավել հայտնի է «HBO» ցանցի կողմից ստեղծված «Անտուրաժ» հեռուստասերիալում (2004–2011) և համանուն լիամետրաժ ֆիլմում (2015) Էրիկ Մերֆիին, ինչպես նաև «Միասին ու դժբախտ» (1995-1999) սիթքոմում Ռայան Մալոյին մարմնավորելով։
Արտաքին հղումներ
Կատեգորիա:1974 ծնունդներ Կատեգորիա:Մարտի 5 ծնունդներ Կատեգորիա:Ամերիկացի դերասաններ Կատեգորիա:Ամերիկացի ռեժիսորներ Կատեգորիա:20-րդ դարի դերասաններ Կատեգորիա:Ամերիկացի կինոռեժիսորներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի տղա երեխա դերասաններ
Ժողովածու (1418)
Ժողովածու (1418), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1418 թվի տակ։ Ձեռագիրը գրվել է 1280,1288 թվականներին Բասիլ քահանա (Ա) գրիչի կողմից, Խորին անապատում(Ա), Յովհանավանքում(Բ)։ Ստացողը եղել է Մովսես Երզնկացի (Ա)-ն, Համազասպ եպիսկոպոս (Բ)-ն։ Գրված է թղթի վրա, որը ունի 17x12,5 սմ չափս։ Ձեռագիրը կազմված է 321 թերթից։ Գրված է միասյունով, բոլորագրով։ Պահպանակ՝ մագաղաթ 2, բոլորագիծ երկաթագիր, Ավետարան։ Կազմը` կաշեպատ տախտակ դրոշմազարդ, աստառը՝ սպիտակ և կապույտ կտավ։ Հիշատակարաններ՝ 126բ, 319բ, ստացողի՝ 221բ(1288թ․), հետագայի՝ 128բ(1517, 1572, 1575թթ․), 115բ(17-րդ դար), պահպանակ Ա(18-րդ դար) ։
Ծանոթագրություններ
Կատեգորիա:Մատենադարանի ձեռագրեր
Էկոլոգիական երկրաֆիզիկա
Էկոլոգիական երկրաֆիզիկա
Հիմնական հասկացությունները և էկոլոգիայում կիրառվող երկրաֆիզիկական մեթոդները
Էկոլոգիական երկրաֆիզիկան (էկոերկրաֆիզիկա) երկրաֆիզիկայի գիտակիրառական բաժինն է, նպատակամղված լուծելու էկլոլոգիական խնդիրներ, որոնք ընդգրկում են մարդու և բիոտայի “ կենդանական նյութի” փոխհարաբերությունների վիճակի և դինամիկայի ուսումնասիրությունը լիթոսֆերայի (երկրի քարային թաղանթի, որին ստորերկրյա հիդրոսֆերայի հետ, անվանում են հիդրոլիթոսֆերա) վերին հաստվածքի հետ։ Այդ փոխհարաբերությունները պարզաբանվում են մերձերկրային, երկրային (բնական ) և տեխնածին (արհեստական ) ֆիզիկական դաշտերի մակարդակով։ Ընդունված է, երկրաբանական միջավայրի մակերևույթային մասը, որի հզորությունը կազմում է տասնյակ և հարյուր մետրեր, անվանված է կտրվածքի վերին մաս (ԿՎՄ)։ Այն ներառում է հողերը, գրունտները, լեռնային ապարները, մակերևույթային, գրունտային և ստորերկրյա ջրերը, մակերևույթային ֆիզիկա-երկրաբանական երևույթները և պրոցեսները (սողանքները, կարստերը, փլուզումները և այլն) ու մարդկային գործունեության օբյեկտները (Սերգեև Ե.Մ.)։ Այսպիսով, և էկոլոգները և երկրաֆիզիկները ըստ էության ունեն ուսումնասիրության ընդհանուր առարկա՝ երկրաբանական միջավայրը և հատկապես նրա ԿՎՄ-ը։ Երկրաֆիզիկոսների մոտ նշված հատվածքը անվանված է երկրչաֆիզիկական, որով ընդգծվում է, որ տվյալ երկրաբանական միջավայրը իր արտահայտությունն է գտնում տարածության և ժամանակի մեջ փոփոխվող բնական և տեխնածին ֆիզիկական դաշտերում։ Այն արտահայտվում է այդ դաշտերին բնորոշ անոմալյանների տեսքով։
Աշխատանքի տվյալ բաժնում դիտարկվում են էկոերկրաֆիզիկայի երեք հիմնական ուղղությունները, կապված կառուցվածքային (գեոդինամիկ) խախտըումների և շրջակա միջավայրի կեղտոտվածության նյութական (երկրաքիմիական) և էներգետիկ (դաշտային և ֆիզիկական ) տեսակների հետ։
Խնդիրների լուծման նպատակով, առաջին հերթին, կառուցվում է էկոանոմալիա առաջացնող աղբյուրի ֆիզիկա-երկրաբանական մոդելը (ՖԵՄԷ)։ Այն անհրաժեշտ է՝ խնդրի ճիշտ դրվածքի, նրա լուծման համար երկրաֆիզիկական մեթոդների համալիրի ընտրություն, ինչպես նաև ուսումնասիրությունների արդյունավետ մեթոդիկայի և ստացված տվյալների մեկնաբանման համար։ ՖԵՄԷ-ները կարող են լինել տեղական, ռեգիոնալ, մոլորակային, մեձմակերևույթային և խորքային, հաստատուն, ցածր և բարձր հաճախության, իմպուլսային և այլն։ Ստացված տվյալների մեկնաբանման վերջնական նպատակը հանդիսանում է երկրաֆիզիկական պարամետրերի օգտագործումը էկոլոգիական, էկոերկրաքիմիական, էկոգեոդինամիկական, էկոջրաերկրաբանական և այլ էկոպարամետրերի միջև կորելացիոն կապ ստեղծելու նպատակով։ Ներքո բերված են գեոդինամիկական, գեոքիմիական և ֆիզիկական (էներգետիկ) էկոերկրաֆիզիկայի ուղղությունների էությունը, խնդիրները և մեթոդները։
Գեոդինամիկական երկրաֆիզիկայի ուսումնասիրման բնական – տեխնածին պրոցեսները հետևյալներն են՝
Նշված գեոդինամիկ պրոցեսները զարգանում են կամ հանգիստ ռիթմիկ փոփոխություններով, որոնց պարբերությունները կազմում են վայրկյաններից մինչև միլիոնավոր տարիներ, որը լիթոսֆերայի և երկրի վրա հանդիսանում է “ կարգ ու կանոնի” չափանիշ կամ էլ աղետների տեսքով, որպես “ քաոսային” չափանիշ։ Ինժեներաերկրաբանական պայմանների ժամանակակից վիճակը և նրանց փոփոխությունների կանխատեսումը գեոդինամիկ բնական և տեխնածին պրոցեսների և գործոնների ազդեցության ներքո, բնութագրվում է երկրաբանական միջավայրի կայունություն (ԵՄԿ) հասկացությամբ (Վ.Տ. Տրոֆիմով )։ ԵՄԿ-ն բնութագրվում է, որպես երկրաբանական միջավայրի (ԵՄ-ի) կախվածություն էնդոգեն (ներքին ) պրոցեսների վիճակից և արագության զարգացումից և էկզոգեն (արտաքին) բնական և տեխնածին պրոցեսներից։ Այդ պրոցեսներն իրենց հերթին փոխում են տարածքի երկրաբանա-երկրաֆիօզիկական հատկությունները՝ ֆիզիկոմեխանիկական և դեֆորմացիոն-ամրությունը, ջրա-ֆիզիկական և երկրաֆիզիկական հատկությունները (խտություն, մագնիսականություն, էլեկտրահաղորդականություն, առաձգական պարամետրեր, ջերմահաղորդականու-թյուն և այլն), որոնցով պայմանավորված են ֆիզիկական դաշտերի շատ անոմալիաները։ Դիտարկվող գեոդինամիկ էկոերկրաֆիզիկայի հիմնական բաժիններն են հանդիսանում ` էկոսեյսմոբնությունը, էկոգրավիտացիան և էկոհիդրոերկրաֆիզիկան (էկոկրիոլոգիայի խնդիրը մեր կողմից չի քննարկվում)։
Տարածքների էկոլոգո-երկրաֆիզիկական շրջանացում և քարտեզագրում
Տարածքների էկոլոգո-երկրաֆիզիկական շրջանացումը իրականացվում է նպատակ ունենալով ստանալ պատկերացում բնական և տեխնածին երկրաբանական պրոցեսների ոչ բարենպաստ տարածական զարգացման վերաբերյալ,ինչպես նաև գնահատելու նրանց ազդեցությունը լիթոսֆերայի, բիոտայի (կենդանական միջավայրի) և մարդու վիճակի վրա։ Նման խնդրի լուծումը պահանջում է տվյալներ տարածքի երկրաբանական , ինժեներաերկրաբանական, հիդրոերկրաբանական կառուցվածքների վերաբերյալ։ Այստեղ մեծ է երկրաֆիզիկական ուսումնասիրություինների դերը։ Էկոլոգո-երկրաֆիզիկական շրջանացումը պահանջում է ` Ուրբանիզացված տարածքների ընդհանուր մոդելը (M) կարելի է պատկերացնել, որպես երեք բաղադրիչների մոդելներ՝ M= M1+ M2+ M3 (t) որտեղ՝ M1-ը պայմանավորված է բնական պայմանների հանրագումարով, կախված է լիթոսֆերայի կառուցվածքից առանց տեխնածին ծանրաբեռնվածու-թյան, M2-ը՝ լիթոսֆերայի ռեգիոնալ փոփոխությունն է, պայմանավորված երկարաժամկետ տեխնածին փոխազդեցությունից, M3 (t)-ն՝ նկարագրում է երկրաբանական միջավայրի լոկալ փոփոխությունը, որը պայմանավորված է փոփոխական տեխնածին ծանրաբեռնվածությամբ (կառույցների ազդեցություն, շահագործվող օբյեկտներ, տրանսպորտ, տարբեր տիպի կեղտոտվածություն)։ Առաջին երկու բաղադրիչները (մոդելի) կարելի է համարել հաստատուն մեծություններ, իսկ երրորդը՝ փոփոխական։
Նշված մոդելները կարող են լինել ռեգիոնալ և մանրակրկիթ, մակերեսային և գծային։ Նրանք կարող են ներկայացվել աղյուսակների, դիագրամների, կտրվածքների և սխեմաների ձևով։ Մոդելները կարող են կառուցվել դիստանցիոն, ցամաքային և հորատանցքային տվյալների հիման վրա։
Կատեգորիա:Երկրաֆիզիկա
Վրանգել (այլ կիրառումներ)
Վրանգել, ազնվական ընտանիքի ներկայացուցիչներ և ի պատիվ նրանցից մեկի (ծովագնաց Ֆերդինանդ Վրանգել) աշխարհագրական օբյեկտներ.
Լոնգի նեղուց
Լոնգի նեղուց (Пролив Лонга), Վրանգել կղզու և Ասիայի ափի մոտ։ Միացնում է Արևելասիբիրական և Չուկոտյան ծովերը։ Երկարությունը 128 կմ է, նվազագույն լայնությունը՝ 146 կմ, խարությունը՝ 36֊50 մ։
Անվանում
Անվանվել է ի պատիվ ամերիկացի ծովագնաց Թոմաս Լոնգի, ով 1967 թվականին ափ դուրս եկավ մինչև այդ միայն հեռվից տեսնված այդ կղզու ։
Սերդարիա
Սերդարիա, գյուղ Արևմտյան Հայաստանում, Վանի վիլայեթի Հեքյարիի գավառում ։ Գտնվում էր գավառի հարավ-արևելյան կողմում, գետահովտում, գյուղամիջյան ճանապարհի վրա։ Մտնում էր Գիրդի գյուղախմբի մեջ ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Վլադիմիր Չեռնիգովսկի
Վլադիմիր Նիկոլաևիչ Չեռնիգովսկի (Владимир Николаевич Черниговский, ) ակադեմիկոս։ Ավարտել է Պերմի համալսարանի բժշկական ֆակուլտետը (1930)։
Ստորին Սուրնա
Ստորին Սուրնա  (Нижняя Сурна), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Նեմա գետի ձախ ափին՝ 163 կմ հեռավորության վրա։ Գետի երկարությունը կազմում է 16 կմ։
Վլադիմիր Չեռնիգովսկի
Աշխատանք
1932-1937 թվականներին աշխատել է Սվերդլովսկի բժշկական ինստիտուտում, 1937 թվականից՝ Լենինգրադի Համամիութենական փորձառական բժշկության ինստիտուտում (1946 թվականից՝ լաբորատորիայի վարիչ), 1941-1952 թվականներին՝ Լենինգրադի ռազմածովային ակադեմիայում։ 1952-1959 թվականին եղել է ԽՍՀՄ ԲԳԱ Մոսկվայի նորմալ և ախտաբանական ֆիզիոլոգիայի, 1959-1977 թվականներին՝ ԽՍՀՄ ԳԱ Ի․ Պավլովի անվան ֆիզիոլոգիայի ինստիտուտների տնօրեն, 1963 -1967 թվականին՝ ԽՍՀՄ ԳԱ ֆիզիոլոգիայի բաժանմունքի ակադեմիկոս-քարտուղար։
Ստորին Սուրնա
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած Սիկտիվկար քաղաքից մինչև ակունք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա ։
Վլադիմիր Չեռնիգովսկի
Աշխատանք
Գիտական աշխատանքները հիմնականում վերաբերում են գլխուղեղի կեղևի և ներքին օրգանների ֆունկցիոնալ փոխհարաբերության, ներքին ընկալչության (ինտերոռեցեպցիա), տիեզերական ֆիզիոլոգիայի և բժշկագիտության հարցերին։ Ուսումնասիրել է արյան համակարգի ռեֆլեքսային կարգավորումը, բացահայտել որոշ ներքին օրգանների՝ գլխուղեղի մեծ կիսագնդերի կեղևում գտնվող ներկայացուցչական գոտիները, ստեղծել է (աշխատակիցների հետ) հիպերտոնիկ հիվանդության մոդելը։
Ստորին Սուրնա
Ջրագրության տվյալներ
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Վլադիմիր Չեռնիգովսկի
Արտաքին հղումներ
Կատեգորիա:Նյարդաֆիզիոլոգներ Կատեգորիա:Սովետական ակադեմիկոսներ Կատեգորիա:ԽՍՀՄ ԳԱ իսկական անդամներ
Եմելյանովո (գյուղ, Պրուդկովսկոե գյուղական բնակավայր)
Եմելյանովո (Емельяново), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սաֆոնովսկի շրջանի բնակավայրեր
Միսս Փիգգի
Միսս Փիգգի (Miss Piggy), Մափեթ շոուի հայտնի գործող անձանցից մեկը, անկանխատեսելի բնավորությամբ դյութիչ խոզուկ, որը հավակնում էր դառնալ Մափեթ թատրոնի գլխավոր դերասանուհին ։ 1996 թվականին TV Guide-ը Միսս Փիգգիին շնորհել է 23-րդ տեղը տեղը բոլոր ժամանակների 50 հեռուստաաստղերի շարքում ։
Կենսագրություն
Առաջին անգամ Միսս Փիգգին հեռուստաէկրաններին է հայտնվել 1974 թվականի հոկտեմբերի 13-ին, Հերբերտ Ալպերտի Herb Alpert and the TJB ծրագրում, ABC հեռուսաալիքով։ Փիգգիի ձայնը նուրբ էր և փափուկ, երբ նա դուետ էր երգում Հարբերտի հետ «I Can’t Give You Anything but Love» կոմպոզիցիան։ 1976 թվականին Մափեթ շոուի մեկնարկով Միսս Փիգգին շարունակում է իր կարիերան հիմնական դերասանական կազմում և խաղում է կանացի գլխավոր դերում։ Խենթ, անզուգական «ճակատագրական կինը», որը փոփոխական հաջողությամբ պայքարում է թատրոնի պրիմադոննայի տիտղոսի համար, դուր է եկել հանդիսատեսին։ Մափեթ շոուի ողջ ընթացքում Փիգգին անհաջող կերպով փորձում էր փոխադարձության հասնել իր կյանքի գլխավոր սիրուց՝ թատրոնի մենեջեր Կերմիտ գորտից (հաճախ նրան ուղղակի անվանում են «Կերմի»)։
Կատերինովկա (գյուղ, Դունաևցիի շրջան)
2001 թվականի տվյալներով Կատերինովկա գյուղում բնակվում էր 201 մարդ։ Բնակավայրը զբաղեցնում է 1422 կմ² տարածք։ Բնակչության խտությունը կազմում էր 141,35 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Դունաևցիի շրջանի բնակավայրեր Կատեգորիա:Ուկրաինայի գյուղեր
Միսս Փիգգի
Կենսագրություն
Փիգգին պահում Ֆու-Ֆու անունով շնիկին։
Միսս Փիգգին խաղացել է գլխավոր դերը ըստ Մափեթ շոուի նկարահանված բոլոր վեց լիամետրաժ ֆիլմերում և երկու հեռուստաֆիլմերում։ Վարել է երկու հեռուստածրագրեր՝ The Fantastic Miss Piggy Show և Miss Piggy’s Hollywood։ Թողարկել է անձնական երաժշտա-սպորտային ալբոմը։
Աստիճանաբար Միսս Պիգգիի հայտնիությունը սկսել է աճել հեռուստածրագրերում, մանկական հաղորդումներում, գրքերում։ Նրա «how to»-ն ձեռք է բերել լայն հայտնիություն։ Miss Piggy’s Guide to Life գիրքը դարձել է ազգային բեսթսելլեր։ Միսս Փիգգիին հայտնվել է շատ ամսագրերի շապիկների վրա, այդ թվում` Cosmopolitan, Time, Bazaar, People, Life և այլն ։
Խորհրդային հեռուստադիտողները Միսս Փիգգիի հետ առաջին անգամ ծանոթացել են 1990 թվականին ։ 2011 թվականի դեկտեմբերի 25-ին նրա մասնակցությամբ տեղի է ունեցել համաշխարհային պրեմիերա ։
Անտոն Ադլգասեր
Անտոն Քաեթան Ադլգասեր (Anton Cajetan Adlgasser, ), բավարական ծագումով ավստրիացի կոմպոզիտոր և երգեհոնահար։
Միսս Փիգգի
Գովազդում
Գովազդային ակցիաներից հիշատակման է արժանի InStyle Magazine ամսագրի նոյեմբերյան թողարկումը և աշխատանքը MAC դիմահարդարման միջոցների վերջին հավաքածուի դեմքի կարգավիճակում, որտեղ ... «խաղալիք խոզուկ դերասանուհին հայտնիությամբ առաջ է անցել ճանաչված մոդելներին, և կարծես թե նվաճել է նորաձության արտադրությունը...» :
Ծանոթագրություններ
Կատեգորիա:Հորինված խոսող կենդանիներ
Անտոն Ադլգասեր
Կենսագրություն
Ծնվել և մեծացել է Բավարիայում, տասնհինգ տարեկանում տեղափոխվել է Զալցբուրգ, որտեղ առաջին անգամ սովորել է Զալցբուրգի համալսարանին կից լատինական գիմնազիայում ։ Երաժշտություն է սովորել պալատական երգեհոնահար Յոհան Էռնստ Էբերլինի ղեկավարությամբ (հետագայում ամուսնացել է Յոհան Էռնստ Էբերլինի դստեր հետ)։ 1748 թվականի հունիսի 19-ին Ադլգասերի ղեկավարությամբ լատինական դպրոցի սաների կողմից կատարվել է մի ստեղծագործություն։ Այն հետագայում չի պահպավել։ 1750 թվականից մինչև կյանքի վերջ ծառայել է Զալցբուրգի տաճարում որպես երգեհոնահար։ 1767 թվականին Զալցբուրգում բեմադրել է իր միակ օպերան՝ «La Ninetti»՝ Պիետրո Մետաստազիոյի լիբրետոյից հետո։
Անտոն Քաեթան Ադլգասերը նաև ստեղծել է մոտ 20 օրատորիա և մի շարք հոգևոր երաժշտության ստեղծագործություններ, որոնցից շատերը շարունակ կատարվել են Զալցբուրգի եկեղեցիներում՝ նրա մահից շատ տարիներ հետո անց։ Ադլգասերի ռեքվիեմը ձայնագրվել է 1994 թվականին Զալցբուրգի երաժիշտների կողմից՝ Էռնստ Հինրեյների ղեկավարությամբ։
Մահացել է 1777 թվականին, ապոպլեք կաթվածից՝ երգեհոն նվագելիս։ Նրա մահից հետո երգեհոնահարի տեղը զբաղեցրեց Վոլֆգանգ Ամադեուս Մոցարտը, որը բարձր կարծիք ուներ Ադլգասերի երաժշտության մասին։
Արտաքին հղումներ
Կատեգորիա:Ավստրիացի երգեհոնահարներ Կատեգորիա:Ավստրիացի դասական երաժիշտներ Կատեգորիա:Ավստրիացի կոմպոզիտորներ
Տնտես
«Տնտես», ամսօրյա հանդես՝ նվիրված ժողովրդական տնտեսագիտությանը։
Պատմություն
Լույս է տեսել 1886-1988 թվականներին Կ. Պոլսում։
Տնօրեն-խմբագիրներն են եղել Եղիա Տեմիրճիպաշյանը, Օվրեստես Հակոբյան։
Հրատարակվել է Կ. Պոլսի Արևելյան տնտեսական միության նախաձեռնությամբ և օգնությամբ։ Բացի տնտեսագիտությանը վերաբերող նյութերից՝ տպագրել է օգտակար խորհուրդներ, գեղարվեստական նյութեր, կազմակերպել տնտեսագիտության դասընթացներ, սովորեցրել արհեստներ։
Կատեգորիա:Հայկական պարբերականներ
Ավուաել շրջան (Լուիզիանա)
Ավուաել շրջան (Avoyelles Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածությունը 2.243 կմ² է, բնակչությունը՝ 42.073 մարդ (2010 թ. տվյալներով) ։ Շրջկենտրոնն է Մարկսվիլ բնակավայրը ։ Կազմավորվել է 1807 թ.։
Կատեգորիա:Լուիզիանայի շրջաններ
Ժողովածու (1646)
Ժողովածու (1646), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1646 թվի տակ։ Ձեռագիրը գրվել է 14-րդ դար (1344-ից հետո)։ Գրված է թղթի վրա, որը ունի 15,4×11,8 չափս։ Ձեռագիրը կազմված է 188 թերթից։ Գրված է երկսյուն, բոլորագրով։ Պահպանակը ունի 2 էջ, գրված է՝ մագաղաթի վրա՝ բոլորագիժ երկաթադրով։ Կազմը` կաշեպատ տախտակ դրոշմազարդ, աստառը՝ շագանակագույն կտավ։ Հիշատակարաններ գրչի՝ 121ա, թարգմանչի՝ 187բ (1344 թվական) ։
Ծանոթագրություններ
Կատեգորիա:Մատենադարանի ձեռագրեր
Loca (երգ, Շակիրա)
«Loca», կոլումբիացի երգչուհի Շակիրայի «Sale el Sol» (2010) յոթերորդ ստուդիական ալբոմի երգերից մեկը։ Թողարկվել է «Epic Records» ձայնագրման ընկերության կողմից որպես ալբոմի առաջատար սինգլ։ Իսպանալեզու տարբերակի թողարկումը, որը ձայնագրվել է դոմինիկյան ռեփեր Էլ Կատի հետ համատեղ, տեղի է ունեցել 2010 թվականի սեպտեմբերի 10-ին, այն դեպքում, երբ անգլալեզու տարբերակը ձայնագրվել է բրիտանացի ռեփեր Դիզի Ռասկալի մասնակցությամբ և թողարկվել իսպանական տարբերակից երեք օր անց։ Սինգլի հեղինակը և համապրոդյուսերը եղել է Շակիրան, սակայն երգի ստեղծմանը մասնակցել են նաև Էլ Կատը, Պիտբուլը և Դիզի Ռասկալը։ «Loca»-ի երաժշտական ոճը կարելի է վերագրել լատինաամերիկյան փոփ երաժշտությանը և մերենգեին, երգի բառերը նկարագրում են Շակիրայի էքսցենտրիկ հետաքրքրությունը տղամարդու հանդեպ։ 2014 թվականի օգոստոսին ԱՄՆ-ի ավագ շրջանային դատավորը որոշել է, որ «Loca»-ն անուղղակիորեն փոխառվել է «Loca con su Tiguere» երգից, որը 1990-ականների կեսերին գրել է դոմինիկյան կոմպոզիտոր Ռամոն «Արիաս» Վասկեսը։ Գործը կարճվել է 2015 թվականի օգոստոսին այն բանից հետո, երբ պարզվել է, որ Վասկեսը կեղծել է դատարանում ներկայացրած իր ապացույցները։
Իր թողարկումից հետո «Loca»-ն ստացել է գերազանցապես դրական արձագանքներ երաժշտական քննադատների կողմից, որոնք գովել են մերենգե երաժշտության ներառումն այդ ձայնագրությունում։ Երգի անգլերեն տարբերակը համաշխարհային առևտրային հաջողություն է ունեցել և հասել է ամենաբարձր հորիզոնականին հինգ երկրների առաջատար հիթ-շքերթներում, ներառյալ Ավստրիան, Բելգիան, Ֆրանսիան, Հունգարիան և Իտալիան։ Իսպանական տարբերակն Իսպանիայի և Շվեյցարիայի հիթ-շքերթներում հասել է առաջին հորիզոնականին, ինչպես նաև հիթ է դարձել լատինոամերիկյան հիթ-շքերթներում և ԱՄՆ-ում գլխավորել Billboard Hot Latin Songs, Latin Pop Airplay և Latin Tropical Airplay հիթ-շքերթները։ «Loca»-ն հավաստագրվել է աշխարհի տարբեր երկրներում․ Կոլումբիայում՝ որպես ադամանդե, Իտալիայում, Մեքսիկայում և Իսպանիայում՝ որպես պլատինե։ Սինգլն ամբողջ աշխարհում վաճառվել է ավելի քան 5 միլիոն օրինակ և համարվում է բոլոր ժամանակների ամենավաճառվող մերենգեն ։
«Loca» երգի երաժշտական տեսահոլովակը նկարահանվել է Իսպանիայի Բարսելոնա քաղաքում 2010 թվականի օգոստոսին և թողարկվել հաջորդ ամիս։ Տեսահոլովակում Շակիրան շփվում է ծովափին հանգստացողների բազմության հետ և ոսկե լողազգեստով պարում ծովի ֆոնին։ Նա դրական արձագանքներ է ստացել երաժշտական քննադատների կողմից, որոնցից շատերը բարձր են գնահատել համատեքստը երգի տատանումներին համապատասխանեցնելու վերջինիս գաղափարը։ Լրացուցիչ առաջխաղացման համար Շակիրան «Loca»-ն կատարել է մի քանի հեռուստատեսային շոուների և իր «The Sun Comes Out World Tour» շրջագայության ժամանակ։
Պատմություն և նկարագրություն
«Loca» երգը գրել են ամերիկացի ռեփեր Արմանդո Պերեսը, որն ավելի հայտնի է Պիտբուլ բեմական կեղծանվամբ, դոմինիկյան ռեփեր Էդվարդ Բելոն, որը հայտնի է որպես Էլ Կատա և Շակիրան՝ վերջինիս իններորդ ստուդիական «Sale el Sol» (2010) ալբոմի համար ։ Առաջին անգամ ալբոմը նշանավորվել է, երբ Շակիրան աշխատել է Էլ Կատոյի հետ, և նրանց համագործակցությունը սկսվել է այն բանից հետո, երբ Շակիրան ցանկություն է հայտնել փորձարկել մերենգե երաժշտությունը, ասելով. «Ես մեծացել եմ մերենգե լսելով, դա իմ կյանքի մեծ մասն է, և ես կարոտում եմ այն»։ Մերենգեն Դոմինիկյան Հանրապետությունից ծագող երաժշտության և պարի ոճ է, և այն բանից հետ, երբ ամերիկացի ռեփեր Պիտբուլը խորհուրդ է տվել այն երգչուհի Էլ Կատոյին, Շակիրան մեկնել է վերջինիս երկիր և նրա հետ սկսել ձայնագրություններ անել Սանտո Դոմինգոյի «փոքրիկ» ստուդիայում ։ Էլ Կատան Շակիրայի հետ իր համագործակցության մասին արտահայտվել է հետևյալ կերպ. «Եթե ինչ-որ մեկն ինձ ասեր, որ այս փոքրիկ ստուդիան այս պահին կլիներ ամբողջ աշխարհի տեսադաշտում, ես չէի հավատա դրան» ։ «Loca»-ն լատինաամերիկյան փոփ երգ է, որը բաղկացած է մերենգեի խողովակե ծանր ռիթմերից՝ զուգորդված տեխնո-պարային հարվածային ռիթմերով ։ Երգի բառերը նկարագրում են, թե ինչպես է Շակիրան արտահայտում իր խենթ ու աներես վարքն իր սիրեցյալի նկատմամբ, ավելի շատ, քան նրա մյուս սիրեցյալը, ինչը հստակ երևում է «նա կմահանար քո սիրո համար / բայց քո սերը միայն իմն է, տղա» և «ես խենթ եմ, բայց քեզ դա դուր է գալիս» տողերից ։
Ալբոմում ներառվել են երգի երկու տարբերակ. անգլալեզու տարբերակում ներառվել է անգլիացի ռեփեր Դիզի Ռասկալի վոկալը (որը նույնպես մասնակցել է տեքստի ստեղծմանը), իսկ իսպանալեզու տարբերակը ստեղծվել է Էլ Կատայի մասնակցությամբ ։ Խոսելով համագործակցության մասին, Դիզի Ռասկալն ասել է․ «Ես գիտեմ, որ հիմա այն մի քիչ խելագար է հնչում, բայց դուք կտեսնեք այն և կտեսնեք, թե ինչ է տեղի ունեցել»։ Նա նաև ասել է. «Մերենգեն ինձ փոքր ինչ այլ մարդ է դարձնում» ։ «Billboard»-ին տված հարցազրույցում Դիզի Ռասկալը Շակիրայի մասին ասել է․ «Նա մասամբ նորաձևության օրենսդիր Է, նա շատ տարբեր բաներ է անում մեծ չափերով» և հավելել. «Դուք սպասում էիք, որ նա կհրավիրի ամերիկացի ռեփերին (երգի համար), բայց նա ընտրեց ինձ։ Դա շատ բան է նշանակում»։ Այնուհետև նա խոսել է երգի մասին հետևյալ կերպ. «Ես կցանկանայի լինել այս իսպանական շուկայում։ Երբ այս ամենը ստացվեց, ես ստեղծեցի այս ամբողջ ռեգեթոնը, քանի որ միշտ ցանկանում էի նման բան անել» ։ «Loca»-ն դարձել է «Sale el Sol» ալբոմի գլխավոր սինգլը։ Էլ Կատաի մասնակցությամբ երգի իսպանական տարբերակը թողարկվել է 2010 թվականի սեպտեմբերի 10-ին, իսկ Դիզի Ռասկալի մասնակցությամբ անգլերեն տարբերակը թողարկվել է երեք օր անց ։
Գրագողության դեպք
2014 թվականի օգոստոսի 19-ին Էլվին Հելերշթեյնը՝ Նյու Յորքի հարավային շրջանի դաշնային դատարանի ավագ դատավորը, եկել է այն եզրակացությանը, որ «Loca»-ի իսպանական տարբերակն անուղղակիորեն փոխառվել է «Loca con su Tiguere» երգից, որը գրվել է 1990-ականների կեսերին դոմինիկյան կոմպոզիտոր Ռամոն «Արիաս» Վասկեսի կողմից։ Նա վկայել է, որ 2006 թվականին ծանոթացել է Էդվարդ Բելոյի (Էլ Կատի) հետ և նրան ծանոթացրել իր երկու երգերի հետ, այդ թվում՝ «Loca con su Tiguere»-ի։ Վասկեսի խոսքով՝ Բելոն տպավորված է եղել երգով և խնդրել է իրեն ձայնագրել այն։ Սակայն Բելոն պնդել է, որ երգն ի սկզբանե պատկանել է իրեն և հիմնված է նախկին կնոջ հետ իր հարաբերությունների վրա՝ հակասելով Վասկեսի պնդմանը, որ «Loca con su Tiguere»-ը հիմնված է եղել իր քրոջ և դաժան փողոցային տղայի հարաբերությունների վրա։ Հելերշթեյնը որոշում է կայացրել հօգուտ Վասկեսի և եկել է այն եզրակացության, որ երկու երգերը նման են կառուցվածքով և ռիթմով։ Քանի որ «Loca»-ի իսպանական տարբերակում Բելոն կատարում է բազմաթիվ դրվագներ, դատավորը որոշել է, որ դա նույնպես Վասկեսի երգից փոխառություն է։ Դատարանի որոշումից հետո «SonyATV Latin»-ը և «Sony/ATV Discos»-ը (ԱՄՆ-ում «Loca»-ի իսպանական տարբերակի դիստրիբյուտորները) «Mayimba Music»-ին պետք է վճարեին դատական գործընթացում Վասկեսի՝ երգի իրավունքների սեփականատիրոջ և հայցվորի կրած վնասների համար ։
2015 թվականի օգոստոսի 10-ին գործը կարճվել է Հելերշթեյնի կողմից այն բանից հետո, երբ «Sony Music»-ն նոր ապացույցներ է ներկայացրել, որ Վասկեսը կեղծել է ձայներիզը, որն ավելի վաղ ներկայացրել էր դատարանում՝ ապացուցելու համար, որ երգն ի սկզբանե ձայնագրվել է նրա կողմից։ Հելերշթեյնը հայտարարել Է, որ «Sony Music»-ի ներկայացրած ապացույցները տվել են «որակյալ և ծանրակշիռ ապացույց», որ ձայներիզը կեղծ էր ։
Քննադատություն
Սինգլի իսպանական տարբերակն առաջադրվել է «Billboard Music Awards 2011» մրցանակին «Լավագույն լատինոամերիկյան երգ» անվանակարգում ։ Շակիրայի մյուս երկու «Gypsy» և «Waka Waka (This Time for Africa)» երգերը նույնպես առաջադրվել են այս մրցանակին և արդյունքում այն հանձնվել է «Waka Waka (This Time for Africa)» երգին ։ Միևնույն տարում «Billboard Latin Music Awards»-ում երգի իսպաներեն տարբերակն առաջադրվել է «Լատինոամերիկյան տաք երգ» մրցանակին, բայց պարտվել է ։ 2011 թվականին «Premios 40 Principales» մրցանակի հանձնման արարողության ժամանակ սինգլի իսպաներեն տարբերակն առաջադրվել է «Իսպաներեն լավագույն միջազգային երգ» (Mejor Canción Internacional en Español) մրցանակին ։ Այն նաև որպես «Ամենահիշվող մեղեդի» (La Más Pegajosa) և «Mi Ringtone» առաջադրվել է «Premios Juventud» մրցանակին, բայց երկու կատեգորիաներում էլ պարտվել է ամերիկացի ռեփեր Պիտբուլի «Bon, Bon» երգին ։ Երգի անգլերեն տարբերակն առաջադրվել է 2011 թվականի Պարային երաժշտության 26-րդ ամենամյա միջազգային մրցանակին «Լավագույն լատինոամերիկյան երգ ռեգեթոն ոճում» ։
Առևտրային ցուցանիշներ
«Loca»-ի անգլերեն տարբերակն ունեցել է համաշխարհային առևտրային հաջողություն։ Ավստրիայի հիթ-շքերթում 17-րդ հորիզոնականում առաջնաելույթ ունենալուց հետո սինգլը հասել է երկրորդ հորիզոնականին և ընդհանուր առմամբ 20 շաբաթ մնացել հիթ-շքերթում ։ Ավստրիայում սինգլն ավելի քան 15 000 օրինակ վաճառքի համար Ֆոնոգրամմա արտադրողների միջազգային ֆեդերացիայի (IFPI) կողմից հավաստագրվել է ոսկե կարգավիճակով ։ Բելգիայի Վալոնիյա շրջանի ֆրանսալեզու տարածաշրջանում «Loca»-ն երկու շաբաթվա ընթացքում հասել է «Ultratop» հիթ-շքերթի առաջին հորիզոնականին և 26 շաբաթ զբաղեցրել այն ։ «Loca»-ն դարձել է Շակիրայի չորրորդ սինգլը, որը Բելգիայում հասել է առաջին հորիզոնականին ։ Բելգիական զվարճանքի ասոցիացիան (BEA) 10 000 օրինակ վաճառքի համար երգին հավաստագրել է ոսկե հավաստագրով ։ «Loca»-ն չեխական «Airplay» հիթ-շքերթում յոթ շաբաթ անընդմեջ զբաղեցրել է առաջին հորիզոնականը ։ Ֆրանսիայում երգն առաջնաելույթ է ունեցել սինգլների հիթ-շքերթի չորրորդ հորիզոնականում և հասել երկրորդ հորիզոնականին՝ ընդհանուր առմամբ 49 շաբաթ անցկացնելով այդ հիթ-շքերթում ։ Բայց «Loca»-ին հաջողվել է նվաճել թվային երգերի ֆրանսիական հիթ-շքերթի առաջին հորիզոնականը ։ 2010 թվականին «Loca»-ն 143 337 օրինակով դարձել է Ֆրանսիայում ամենաշատ վաճառվող ութերորդ սինգլը ։ Հունգարիայում «Loca»-ի համար ամենաբարձր դիրքը չորրորդ հորիզոնականն է եղել ինչպես սինգլների հիթ-շքերթում, այնպես էլ պարային հիթ-շքերթում ։ Երգը մտել է սինգլների իտալական թոփ 20-ի մեջ՝ դառնալով Շակիրայի առաջին սինգլը «Beautiful Liar»-ից հետո, որը ռեկորդ է գրանցել՝ վեց շաբաթ մնալով հիթ-շքերթի առաջին հորիզոնականում ։ Իտալիայում 60 000 օրինակ վաճառքի համար «Loca»-ն Իտալական երաժշտության ձայնագրման արդյունաբերության ֆեդերացիայի (FIMI) կողմից հավաստագրվել է կրկնակի պլատինե կարգավիճակով ։ ԱՄՆ-ում «Loca»-ն հասել է Billboard Hot 100 հիթ-շքերթի 32-րդ հորիզոնականին ։ Hot Dance Club Songs հիթ-շքերթում այն դարձել է Շակիրայի առաջին սինգլը «Did It Again»-ից (2009) հետո, որը հասել է առաջին հորիզոնականին ։
«Loca»-ի իսպաներեն տարբերակը Մեքսիկայում հասել է «Monitor Latino» հիթ-շքերթի երկրորդ հորիզոնականին և 120 000 օրինակ վաճառքի համար Մեքսիկական ֆոնոգրամ արտադրողների ասոցիացիայի (AMPROFON) կողմից հավաստագրվել կրկնակի պլատինե հավաստագրով ։ «Loca»-ն զբաղեցրել է իսպանական սինգլների հիթ-շքերթի 10-րդ հորիզոնականը և 12 շաբաթվա ընթացքում զբաղեցրել առաջին հորիզոնականը ։ Սինգլն այնտեղ մնացել է ընդհանուր առմամբ 47 շաբաթ 80 000 օրինակ վաճառքի համար «Productores de Música de España»-ի (PROMUSICAE) կողմից հավաստագրվել է կրկնակի պլատինե կարգավիճակով ։ Երգն զբաղեցրել է շվեյցարական սինգլների հիթ-շքերթի 2-րդ հորիզոնականը և հասել է առաջին հորիզոնականին չորս շաբաթվա ընթացքում՝ այդ հիթ-շքերթում անցկացնելով 40 շաբաթ ։ Շվեյցարիայում 30 000 օրինակ վաճառքի համար IFPI-ի կողմից հավաստագրվել է պլատինե կարգավիճակով ։ Սինգլի իսպանական տարբերակը հաջող հիթ է դարձել ԱՄՆ-ի լատինամերիկյան հիթ-շքերթներում։ Այն հասել Է Billboard Hot Latin Songs հիթշքերթիի առաջին հորիզոնականին, ինչպես նաև նվաճել Է Latin Pop Airplay-ի և Tropical Songs-ի հիթ-շքերթների առաջին հորիզոնականները ։ «Loca»-ն եղել է Շակիրայի տասնութերորդ սինգլը Hot Latin Songs հիթ-շքերթի թոփ 10-ում, ինչի շնորհիվ նա երրորդ տեղն Է զբաղեցրել ամենաշատ թվով սինգլների հիթ-շքերթներում թոփ 10 զբաղեցրած կին կատարողների վարկանիշում՝ Գլորիա Էստեֆանից և Անա Գաբրիելից հետ ։
Երաժշտական տեսահոլովակ
Երաժշտական տեսահոլովակը նկարահանվել է Բարսելոնայի (Իսպանիա) շովափերից ոչ հեռու 2010 թվականի օգոստոսին։ Որպես ռեժիսոր հանդես է եկել Ժաումե դե Լայգուանան, որն ավելի վաղ աշխատել էր Շակիրայի հետ «No» և «Gypsy» երգերի տեսահոլովակների վրա ։ Երաժշտական տեսահոլովակը նկարահանվել է «պարտիզանական ոճով»՝ մեծ քանակությամբ դրվագներ նկարահանելու համար նախատեսված ձեռքի տեսախցիկների օգտագործմամբ ։ Շակիրան պատմել է տեսահոլովակի մասին ու նշել․ «Ես որոշել էի պարզապես անել հանպատրաստից ինչ-որ բան և լինել այնպիսին, ինչպիսին կամ, լինել ազատ և չկաշկանդվել դրանից, որովհետև այս երգը հենց այդ մասին է» ։ Երաժշտական տեսահոլովակը թողարկվել է 2010 թվականի սեպտեմբերի 29-ին ։ Երգի անգլերեն և իսպաներեն տարբերակներն առանձին-առանձին թողարկվել «iTunes»-ում ․ մեկը՝ 2010 թվականի հոկտեմբերի 11-ին, իսկ մյուսը՝ հոկտեմբերի 13-ին ։
Տեսահոլովակը սկսվում է այն դրվագով, որտեղ Շակիրան անվաչմուշկ է վարում իր երկրպագուների մեծ բանակի հետ միասին, որոնք շրջապատել են նրան։ Ամբողջ քաղաքով շրջելուց հետո, ներառյալ նաև պարային մի շարք դրվագներ, նա հրապարակայնորեն փոխում է իր հագուստը և միանում է մոտոցիկլիստների պատահական խմբի։ Հետո նա սկսում է պարել և թռնում է Պլա-դե-Պալաու հրապարակի ցայտաղբյուրի մեջ ։ Հաջորդ տան ժամանակ նա սկսում է պորտապար պարել ծովափի մի տղամարդու հետ, իսկ տեսահոլովակիօ ավարտին մոտ նա սուզվում է ծովն իր բազմաթիվ երկրպագուների հետ և զվարճանում է ։ Դիզի Ռասկալը նույնպես հայտնվել է տեսահոլովակում երգի իր հատվածի ժամանակ ։
«Billboard»-ի աշխատակից Ուոլտեր Ֆրեյզերը տեսահոլովակին և Շակիրայի խելահեղությանը դրական գնահատական է տվել ։ «MTV»-ի Ջեյմս Մոնտգոմերին տեսահոլովակին տվել է շատ պոզիտիվ արձագանք՝ անվանելով այն «հազվագյուտ տեսահոլովակ», որը հիանալիորեն լրացնում է երգը ։ «Loca» երգի երաժշտական տեսահոլովակն առաջադրվել է 2011 թվականի 12-րդ «Latin Grammy Awards» մրցանակին «Լավագույն կարճամետրաժ երաժշտական տեսահոլովակ» անվանակարգում, բայց պարտվել է Calle 13 խմբի «Calma Pueblo» երգին ։ 2001 թվականի «Premios Nuestra Tierra» մրցանակի հանձնման արարողության ժամանակ տեսահոլովակը ստացել է «Կոլումբիացի երգչի լավագույն երաժշտական տեսահոլովակ» (Mejor Video Musical Para Artista Colombiano) մրցանակը ։ Այն նաև առաջադրվել է «Premios Juventud» մրցանակին «Իմ սիրելի տեսահոլովակը» (Mi Video Favorito) անվանակարգում ։ Տեսահոլովակը հայտնի է դարձել YouTube տեսակայքում և արժանացել է «Vevo» տեսակայքի «Vevo Certified» մրցանակին՝ որպես 100 միլիոնից ավել դիտում ունեցող ։
Կենդանի կատարում
Շակիրան առաջին անգամ «Loca» երգն անգլերեն տարբերակով կատարել է 2010 թվականի սեպտեմբերի 23-ին «Late Show with David Letterman» հեռուստածրագրում ։ Շակիրան նաև հայտնվել է «Lopez Tonight» հեռուստաշոուում, որտեղ խոսել է երգի մասին և նրա հաղորդավար Ջորջ Լոպեսին սովորեցրել է տեսահոլովակի պարային քայլերից ։ Երգը կատարել է նաև ամերիկյան «Dancing With the Stars»-ում հոկտեմբերի 19-ին՝ ալբոմի թողարկման օրը ։ Նույն թվականի նոյեմբերի 9-ին այն կատարել է նաև «The X-Factor» մրցույթի գերմանական տարբերակի եզրափակչում ։
Արտաքին հղումներ
Կատեգորիա:Շակիրայի երգեր
Պապուդովի տուն
Պապուդովի տուն (Будинок Папудової), հին բնակելի շենք Օդեսայում՝ Տաճարի հրապարակի և Պրեոբրաժենսկայա փողոցի անկյունում։ Տեղական նշանակության ճարտարապետական հուշարձան է (Օդեսայի մարզային գործադիր կոմիտեի 15․08․1985 թվականի թիվ 480 որոշում) ։
Տաճարի և Ոստիկանության հրապարակների և Պրեոբրաժենսկայա փողոցի միջև գտնվող շենքերի համալիրը առաջացել է որպես հացի խանութ-պահեստ։ Տաճարի հրապարակի կողմում տեղակայված էր հացահատիկի վաճառքով զբաղվող Պապուդովների ընտանիքի քառահարկ առանձնատունը ։
1843-1846 թվականներին, ապագա տան տեղում, ճարտարապետ Իվան Կոզլովը կառուցել է հացահատիկի պահեստ, որտեղ հացահատիկը ոչ միայն պահել են, այլև տեսակավորել, չորացրել և փաթեթավորել։ Ղրիմի պատերազմից և ռուսական հացահատիկի հիմնական սպառողների այլ մատակարարների վերակողմնորոշումից հետո հացահատիկի բիզնեսը դադարել է գերշահութաբեր լինել։ Քաղաքի կենտրոնում հացահատիկի պահեստը պետք չի եղել, բայց բազմաբնակարան շենքերի մեծ պահանջարկ է եղել։ 1860-ականների սկզբից մինչև 1870-ականների վերջը տունը վերակառուցվել է՝ վերածվելով բնակելի շենքի։ Աշխատանքներին մասնակցել են ճարտարապետներ Ֆրանց Մորանդին, Ֆրանց Բոֆոն, Դեմոսֆեն Մազիրովը, Մավրիկի Ռեյնհերցը։
Մինչև 1870-ականների կեսերը հացահատիկի պահեստները շարունակվել են տեղակայվել շենքի երկրորդ և երրորդ հարկերում։ Այդ ընթացքում հատակների փլուզման վտանգ է եղել՝ հացահատիկի հսկայական քաշի պատճառով։ Պրեոբրաժենսկայա փողոցի կողմում եղել են խանութներ և գրասենյակներ, մասնավորապես՝ Իվան Մախի գրենական պիտույքների և Սամսոնով եղբայրների մանուֆակտուրային խանութը։
1860-ականներին Պապուդովի տան մի մասը զբաղեցրել է Աննա Պիլլերի անվան կանանց մասնավոր գիմնազիան։ Վերջնական վերակառուցումից հետո տան առջևի հատվածն ունեցել է 4 հարկ, մինչդեռ բակի կողմում արդեն կար 6 հարկ։ Բակի ներսում եղել են կենցաղային տարածքներ։ 19-րդ դարում այս կառույցն Օդեսայի ամենաբարձր բնակելի շենքն էր։ 1918-1919 թվականներին այս տանն է ապրել համր կինոյի դերասանուհի Վերա Խոլոդնայան և մահացել է այս շենքում 1919 թվականի փետրվարի 16-ին։ 2003 թվականի սեպտեմբերի 2-ին, ի հիշատակ նրա, ծաղիկների պատկերասրահում բացվել է նրա հուշարձանը։ Բնակարանը, որտեղ ապրել է դերասանուհին, գտնվել է տան՝ ավելի ուշ ավերված մասի երկրորդ հարկում (հենց այն վայրում, որտեղ գտնվում է հուշարձանը)։
Հայրենական մեծ պատերազմի տարիներին տունը էապես վնասվել է օդային ռումբերից։ Հետագայում Պրեոբրաժենսկայա փողոցի կողմից տան հատվածը չի վերականգնվել։ Մայր տաճարի հրապարակի երկայնքով գտնվող Պապուդովների առանձնատունը նախնական վերականգնվել է միայն երկու հարկերում, և միայն 1970-ականներին վերականգնվել են վերջերին մնացած երկու հարկերը։ Առանձնատան վերականգնման նախագիծը ղեկավարել են Օդեսայի Գիպրոպրոմի ինժեներներ Գ. Է. Լերնները և Գ. Լ. Բենդերսկին։ Վերականգնման ընթացքում օգտագործվել է եզակի նախագիծ` բարակ երկաթբետոնե ճառագայթներով, հատակների լարերով և շամբիի թեթև միջնապատերով։ Վերակառուցման աշխատանքների ընթացքում հրդեհ է բռնկվել, որի պատճառով աշխատանքը սկսել են նորից։
Հետպատերազմյան շրջանում և մինչև 1990-ականների սկիզբը տան քանդված մասում տեղեկայված է եղել ծաղիկների շուկա։ Հետագայում այս վայրում կառուցվել է ապակե պատկերասրահ՝ մետաղական շրջանակի վրա։
Արտաքին հղումներ
Дом — городок Папудова
Կատեգորիա:1870 հիմնադրումներ Կատեգորիա:Օդեսայի ճարտարապետական հուշարձաններ Կատեգորիա:Օդեսայի եկամտաբեր տներ
XVideos
XVideos՝ պոռնոկայք, որն անվճար հասանելիություն է տրամադրում պոռնոգրաֆիկ նյութերին։ Այն աշխարհում ամենատարածված պոռնոգրաֆիկ կայքն է և զիջում է միայն Pornhub-ին։ Ըստ Alexa-ի՝ կայքը 2013 թվականի սկզբից եղել է համացանցի ամենահայտնի 50 վեբ կայքերից մեկը և ներկայումս ունի ամսական մոտ 350 միլիոն այցելու ։
Գրաքննություն
Հնդկաստան
Հնդկական կառավարության կողմից՝ կայքն ավելացվել է 2015 թվականին 857 «պոռնոգրաֆիկ» կայքերի ցանկում, բայց այդ ցանկում եղել են կայքեր, որոնք իրենց մեջ ներառում էին ոչ պոռնոգրաֆիկ նյութեր, ինչպիսին է՝ CollegeHumor-ը ։
Լիբանան
2014 թվականին Լիբանանի հեռահաղորդակցության նախարարը հրամայել է ինտերնետ պրովայդերներին արգելափակել վեց պոռնոգրաֆիկ կայքեր, ներառյալ՝ XVideos-ը ։ Որոշ ինտերնետ մատակարարողներ անտեսել են հրամանը, իսկ օրինակ՝ Mobi DSL-ը արգելափակել է այն։
Մալայզիա
2015 թվականին Մալայզիայի կառավարությունն արգելափակել է xvideos կայքը համաձայն՝ 1998 թվականի կապի և մուլտիմեդիայի մասին օրենքի, որն արգելում է «անպարկեշտ բովանդակության» տարածումը թվային տեսքով ։
Ֆիլիպիններ
2017 թվականի հունվարի 14-ին՝ նախարար Ռոդրիգո Դուտերտեն հրաման է արձակել XVideos կայքի արգելափակման համար ։
Վենեսուելա
2018 թվականի հունիսի 14-ին CANTV հեռուստահաղորդակցման և ինտերնեստ սերվիս ընկերությունը արգելափակել է կայքը, առանց որևէ բացատրություն տալու ։
Ծանոթագրություններ
Կատեգորիա:Կայք Կատեգորիա:ԱՄՆ-ի կայքեր Կատեգորիա:Կայքեր Կատեգորիա:Համացանց
Մալոե (գյուղ, Ռոմնիի շրջան)
Մալոե (Мале), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Մալոե գյուղում բնակվել է 99 մարդ ։